Fujian

Fujian (福建 txinera sinplifikatuz), Txinako Herri Errepublikako probintzia baten izena da. Herriak, 121.400 kilometro koadroko azalera eta 2004ko erroldaren arabera 35.110.000 biztanle zituen.

 Inguru naturala eta kokapena 
Fujian Txinako Herri Errepublikako hego-ekialdeko probintzietako bat da, iparraldean Zhejiang probintziarekin, mendebaldean Jiangxi probintziarekin, eta hegoaldean Guangdong probintziarekin egiten du muga. Fujian ekialdean Taiwan dago, Taiwan itsasarteak banaturik. Txinako Herri Errepublika eta Taiwan bitartean dauden uharteetako batzuk Taiwanen eskuetan geratu ziren 1949an. Taiwanek administraturiko Kinmen uharteetan eta Lienchiang uharteetan 71.000 pertsona bizi ziren 2001eko erroldaren arabera.

Probintzia nahiko menditsua da, eta bertako esaera zahar batek dioenez "Hamar zati eginda, zortzi mendiak, bat ura eta bestea nekazaritza lurrak dira" (八山一水一分田). Ipar-mendebaldea menditsuagoa da, eta bertan daude Wuyi mendiak Fujian eta Jiangxi probintzien arteko mugan. Probintziako punturik altuena Huanggang mendia da, itsasoaren mailatik 2.157 metrora.

 Klima 
Probintziak, Txina hegoaldeko klima azpitropikala dauka, neguak nahiko epelak dira, eta udak euritsuak eta hezetasun handikoak. Asia hegoaldeko montzoi eta tifoiek eragin nabarmena daukate Fujianen ekainetik irailera bitartean, eta egun euritsuak jarraiak ez diren arren, ekaitz gogorrek maiz astintzen dute probintzia. Urteko batez-besteko prezipitazioak 1.400 eta 2.000mm bitartekoak dira, betiere ipar-mendebaldeko Wuyi mendietan ugariago.

 Banaketa administratiboa 
Fujian probintzia Azpiprobintzia hiri batek eta prefektura mailako zortzi hirik osatzen dute:

 Mapa # Izena Txinera sinplifikatuz Pinyineraz Mota300px1Fuzhou福州市Fúzhōu ShìPrefektura mailako hiria2Xiamen厦门市Xiàmén ShìAzpiprobintzia hiria3Longyan(龙岩市Lóngyán ShìPrefektura mailako hiria4Nanping南平市Nánpíng ShìPrefektura mailako hiria5Ningde宁德市Nánpíng ShìPrefektura mailako hiria6Putian莆田市Pútián ShìPrefektura mailako hiria7Quanzhou泉州市Quánzhōu ShìPrefektura mailako hiria8Sanming三明市Sānmíng ShìPrefektura mailako hiria9Zhangzhou漳州市Zhāngzhōu ShìPrefektura mailako hiria

 Politika 
Probintziako gobernadorea Huang Xiaojing da eta Txinako Alderdi Komunistako ordezkaria Fujianen Lu Zhangong.

 Garraioa 
 Aireportuak 
 Kokapen Hiria NAZE NAGE Aireportuaren izena FUJIAN   Fuzhou ZSFZ FOC Fuzhou Changle Nazioarteko Aireportua Longyan  LCX Longyan Aireportua Quanzhou ZSQZ JJN Quanzhou Jinjiang Aireportua Xiamen ZSAM XMN Xiamen Gaoqi Nazioarteko Aireportua Wuyishan, Nanping ZSWY WUS Nanping Wuyishan Aireportua

 Kanpo estekak 

  Fujian probintziako gobernuaren webgunea.

Kategoria:Txinako probintziak
Kategoria:Fujian